**Molėtų rajono savivaldybės taryba**

**SPRENDIMAS**

**DĖL PRITARIMO PANAUDOS SUTARČIAI SU LIETUVOS ŽYDŲ (LITVAKŲ) BENDRUOMENE**

2021 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos civilinio kodekso 6.629, 6.633 straipsniais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos vietos savivaldos įstatymo 6 straipsnio 13, 26 punktais, 16 straipsnio 4 dalimi, įgyvendindama Molėtų krašto muziejaus plėtros koncepciją, patvirtintą Molėtų rajono savivaldybės tarybos 2021 m. balandžio 29 d. sprendimu Nr. B1-97 „Dėl Molėtų krašto muziejaus plėtros koncepcijos patvirtinimo“, siekdama valstybės saugomą kultūros paveldo objektą pritaikyti Savivaldybės kultūros, švietimo, pažintinio turizmo (parodų, ekspozicijų pristatymui, supažindinimui su sinagogos pastato ir vietos žydų bendruomenės istorija) veiklų įgyvendinimui, atsižvelgdama į Lietuvos žydų (litvakų) bendruomenės 2021 m. rugpjūčio 16 d. raštą Nr. 58 ,,Dėl Alantos sinagogos pastato (u. k. KVR 35283)“,

Molėtų rajono savivaldybės taryba n u s p r e n d ž i a:

1. Pritarti, kad būtų pasirašyta panaudos sutartis (sutarties projektas pridedamas), kuria Lietuvos žydų (litvakų) bendruomenė (kodas 190722117) perduoda Molėtų rajono savivaldybei (kodas 111106995) neatlygintinai valdyti ir naudoti 50 metų Lietuvos žydų (litvakų) bendruomenei nuosavybės teise priklausantį nekilnojamąjį turtą, esantį Molėtų r. sav., Alantos sen., Alantos mstl., Ukmergės g. 3A:

1.1. religinės paskirties pastatą – sinagogą (unikalus Nr. 4400-1760-8149, pastatytą 1880 m., bendras plotas – 173,45 kv. m);

1.2. 0,0550 ha ploto kitos paskirties žemės sklypą (unikalus Nr. 4400-3976-2080; naudojimo būdas–visuomeninės paskirties teritorijos).

2. Įgalioti Molėtų rajono savivaldybės administracijos direktorių, jo nesant - direktoriaus pavaduotoją pasirašyti 1 punkte nurodyto turto panaudos sutartį ir turto perėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras